
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 252 


28 Μαρτίου 1997 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 10,7 στρεμμάτων, στη 
θέση «Λάκκο» Κοινότητας Μικρός Μαντίνειας Ν. 
Μεσσηνίας. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
του δήμου Πειραιά (ν. Αττικής) στη περιοχή «Βοτσα- 
λάκια» και καθορισμός ειδικών όρων δόμησης. ... 2 

ΑΠΟΦΑΣΕΙΣ 

Παράταση αναστολής έκδοσης οικοδομικών αδειών 
κλπ. στον ΟΤ 17, μεταξύ των οδών Αλ. Παπαδοποϋ- 
λου - Κλειούς - Στρυμώνος και Ακρίτα της Άνω Πό¬ 
λης Θεσσαλονίκης για έξη (6) μήνες ακόμη».3 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 444 (1> 

Κήρυξη αναδασωτέας έκτασης 10,7 στρεμμάτων, στη 

θέση «Λάκκα» Κοινότητας Μικρός Μαντίνειας Ν. Μεσ¬ 
σηνίας. 

Ο ΑΝΑΠΛΗΡΩΤΗΣ ΠΕΡΙΦΕΡΕΙΑΚΟΥ 
ΔΙΕΥΘΥΝΤΗ Ν. ΜΕΣΣΗΝΙΑΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις των άρθων 4 παρ. 2 εδάφιο β', 6 και 6 
παρ. 7 του Ν. 2240/94 «Συμπλήρωση δ/ξεων για τη Νο¬ 
μαρχιακή Αυτοδιοίκηση και άλλες διατάξεις». 

3. Τις διατάξεις του άρθρου 117 παρ. 3 του Συντάγμα¬ 
τος. 

4. Τις διατάξεις του άρθρου 14 Ν. 2399/96 (ΦΕΚ 90 Α / 
27.5.96). 

5. Τις διατάξεις του Ν. 998/79 «περί προστασίας των 


δασών κ,λ.π.» και ειδικότερα: α) του άρθρου 41 παρ. 1 β) 
του άρθρου 38 παρ. 1. 

6. Τις διαταγές του Υπουργείου Γεωργίας: α) 160417/ 
1180/8.7.80 β) 182447/3049/24.9.80. 

7, Την αριθ. 647/19.2.97 πρόταση του Δασαρχείου Κα¬ 
λαμάτας περί κηρύξεως αναδασωτέας, της αναφερομέ- 
νης στο θέμα έκτασης, αποφασίζουμε: 

Κηρύσσουμε αναδασωτέα, με σκοπό την προστασία για 
την επαναδημιουργία της δασικής βλάστησης που κατα¬ 
στράφηκε από παράνομη εκχέρσωση από 1.11.96 μέχρι 
27.11.96 την δημόσια δασική έκταση, εμβαδού δέκα 
στρεμμάτων και επτακοσίων τετραγωνικών μέτρων που 
βρίσκεται στη θέση «Λάκκα» Κοινότητας Μικρός Μαντί- 
νειας Ν. Μεσσηνίας αποτελείται από τα τμήματα I και II 

που προσδιορίζονται από τα στοιχεία ΑΒΓ.ΡΣΑ και 

1, 2, 3.14, 15, 1 αντίστοιχα και έχουν όρια: 

ΤΜΗΜΑ I 

Ανατολικά: Αγροδασικό δρόμο και πέραν αυτού δημόσια 
δασική έκταση. 

Δυτικά: Δημόσια δασική έκταση. 

Βόρεια: Δημόσια δασική έκταση και ελαιοπερίβολα Σο¬ 
φίας Παπαθεοδωρίδου & Παν. Ζούζουλα. 

Νότια: Δημόσια δασική έκταση. 

ΤΜΗΜΑ II 

Ανατολικά: Δημόσια δασική έκταση. 

Δυτικά: Ελαιοπερίβολο Παναγ. Ζούζουλα και δημόσια 
δασική έκταση. 

Βόρεια: Δημόσια δασική έκταση και χέρσο αγρό Παν. 
Ζούζουλα. 

Νότια: Αγροδασικό δρόμο και πέραν αυτού ελαιοπερί- 
βολο Παναγ. Ζούζουλα. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής προβλέπε- 
ται η φυσική αναγέννηση της δασικής βλάστησης που κα¬ 
ταστράφηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 7 Μαρτίου 1997 

Με εντολή Γενικού Γραμματέα 
Περιφέρεια Πελοποννήσσυ 
Ο Αναπλ. Περ/κού Δ/ντή 
ΜΙΧΑΛΗΣ ΚΑΤΣΙΚΕΑΣ 

ΠΟ ΛΕΟΔΟΜ ΙΑ 

ΔΙΑΤΑΓΜΑΤΑ 

( 2 ) 

Τροποποίηση του εγκεκριμένου ρυμοτομικού οχεδίου του 

δήμου Πειραιά (ν. Αττικής) στη περιοχή «Βοτσαλάκισ» 

και καθορισμός ειδικών όρων δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 (παρ. 1) του Ν, 2242/ 
1994 «πολεοδόμηση περιοχών δεύτερης κατοικίας σε 
Ζώνες Οικιστικού Ελέγχου, προστασία φυσικού και δομη¬ 
μένου περιβάλλοντος και άλλες διατάξεις» (Α 162). 

2. Τις διατάξεις των άρθρων 3,9 και 70 του Ν. Δ/τος της 
17.7.1923 «Περί σχεδίων πόλεων κλπ.» (Α' 228) όπως με¬ 
ταγενέστερα τροποποιήθηκαν και συμπληρώθηκαν. 

3. Τις διατάξεις του άρθρου 4 του ν. 1577/1985 «Γενι¬ 
κός Οικοδομικός Κανονισμός» (Α' 210). 

4. Τις διατάξεις της παρ. 1 (εδ. ιδ) του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο27 του Ν. 2081/1992 
(Α' 154). 

6. Τις διατάξεις του άρθρου 2 παρ. α του Π. Δ/τος 183/ 

1986 Έγκριση τροποποποιήσεων σχεδίων πόλεων και κα¬ 
θορισμός όρων και περιορισμών δόμησης από τους νομάρ¬ 
χες» (Α' 70). 

7. Την οικ. Δ17α/03/99/Φ.22.1/29.10.1996 απόφαση 
του Πρωθυπουργού και του Υπουργού Περιβάλλοντος, 
Χωροταξίας και Δημοσίων Έργων «Ανάθεση αρμοδιοτή¬ 
των του Υπουργού Περιβάλλοντος, Χωροταξίας και Δημο¬ 
σίων Έργων στους Υφυπουργούς Περιβάλλοντος, Χωρο¬ 
ταξίας και Δημοσίων Έργων Χρήστο Βερελή και Θεόδωρο 
Κολισπάνο» (1006/Β/4.11.1996). 

8. Τις διατάξεις του άρθρου 50 του π. δ/τος 18/1989 
«Κωδικοποίηση διατάξεων νόμων για το Συμβούλιο της 
Επικράτειας» (Α' 8). 

9. Την 1649/1989 απόφαση του Συμβουλίου της Επι¬ 
κράτειας. 

10. Τις 7/1991, 223/1991, 465/1991 και 580/1992 
γνωμοδοτήσεις του δημοτικού συμβουλίου Πειραιά και την 
1174/20.11.1995 απόφαση. 

11. Τις απο 18.6.1992, 10.12.1992, 30.12.1992, 
20.8.1993 και 16.5.1994 εισηγήσεις - εισηγητικές εκθέ¬ 
σεις της Διεύθυνσης Πολεοδομικοϋ Σχεδιασμού - Τμήμα 
Παραδοσιακών Οικισμών. 

12. Τις 419/1992, 839/1992, 1/1993, 492/1993 και 
249/1994 γνωμοδοτήσεις του Κεντρικού Συμβουλίου Χω¬ 
ροταξίας Οικισμού και Περιβάλλοντος. 

13. Το γεγονός ότι από τις κανονιστικές διατάξεις αυτού 
του δ/τος δεν προκαλείται δαπάνη σε βάρος του κρατικού 
προΠολογισμού και του οικείου Ο.Τ.Α. 

14. Τις 536/1993, 325/1996 και 12/1997 γνωμοδοτή¬ 
σεις του Συμβουλίου της Επικράτειας με πρόταση του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η τροποποίηση του εγκεκριμένου ρυμοτο¬ 
μικού σχεδίου του Δήμου Πειραιά (ν. Αττικής) στο τμήμα 


της πόλης, που έχειχαρακτηρισθείως παραδοσιακό, με το 
από 27.7.1982 π. δ/γμα «Χαρακτηρισμός τμήματος της 
πόλης του Πειραιά σαν παραδοσιακού» (Ιστορικό Κέντρο 
Πειραιά)» (Δ' 410) και ειδικότερα στην περιοχή «Βοτσαλά- 
κια» με τη μετατόπιση ρυμοτομικών - οικοδομικών γραμ- 
μάων και τη δημιουργία νέων οικοδομικών τετραγώνων, 
χώρων κοινοχρήστου πρασίνου και την έγκριση οδού και 
πεζοδρόμων όπως φαίνεται στο σχετικό πρωτότυπο διά¬ 
γραμμα σε κλίμακα 1:500 που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με 
την 1975/1997 πράξη του και που αντίτυπό του σε φωτο¬ 
σμίκρυνση δημοσιεύεται με το παρόν Διάταγμα. 

Άρθρο 2 

Στο Πρόσωπο των οικοπέδων οικοδομημένων ή μη που 
βρίσκονται στη περιοχή της οποίας τροποποιείται το σχέ¬ 
διο με το προηγούμενο άρθρο καταργείται και επιβάλλεται 
προκήπιο πλάτους οκτώ (8) και δέκα (10) μέτρων. 

Άρθρο 3 

Στην παραπάνω περιοχή καθορίζονται ειδικοί όροι και 
περιορισμοί δόμησης ως εξής: 

α. Μέγιστο ποσοστό κάλυψης των οικοπέδων: εξήντα 
τοις εκατό (60%) της επιφάνειας τους. 

β. Συντελεστής δόμησης: ένα (1). 

γ. Μέγιστος αριθμός ορόφων των κτιρίων δύο (2) με μέ¬ 
γιστο επιτρεπόμενο ύψος αυτών επτά και μισό (7,5) μ. με 
την επιφύλαξη της παρ. Ζ. 

δ. Κάθε κτίριο σε καμμιά περίπτωση δεν δύναται να 
υπερβεί το μέγιστο συντελεστή δόμησης καθώς και τον 
επιτρεπόμενο αριθμό ορόφων και το μέγιστο επιτρεπό¬ 
μενο ύψος σε κάθε θέση αυτού, κλιμακούμενο ανάλογα 
με την κλίση του φυσικού εδάφους. 

ε. Επί του δώματος των αναγειρομένων οικοδομών που 
έχουν πρόσωπο επί της Λεωφ. Παπαναστασίου επιτρέπε¬ 
ται μόνο η κατασκευή συμπαγών στηθαίων ύψους μέχρι 
εξήντα εκατοστών του μέτρου (0,60 μ.) και μη συμπαγών 
ύψους μέχρι ενός μέτρου και δέκα εκατοστών του μέτρου 

(1,10 μ-)· 

στ. Δεν επιτρέπεται καμμιά επέμβαση ή αλλοίωση του 
υφισταμένου φυσικού πρανούς και της μορφολογίας του 
εδάφους προς την πλευρά της θάλασσας στα Ο.Τ. 41 και 
42. 

ζ. Το ανώτατο ύψος των οικοδομών που ανεγείρονται 
επί οικοπέδων που έχουν πρόσωπό επί της οδού Καραγι- 
ώργη Σερβίας δεν δύναται να υπερβεί τα τέσσερα μέτρα 
και πενήντα εκατοστά του μέτρου (4,50 μ.) με αφετηρία 
μετρήσεως την οριστική στάθμη του πεζοδρομίου της 
οδού. 

η. Στα οικόπεδα της προηγουμένης παραγράφου δεν 
επιτρέπεται η ανέγερση κτιρίου επιφάνειας (κατά την κά¬ 
λυψη) μεγαλυτέρας των τριακοσίων πενήντα τετραγωνι¬ 
κών μέτρων (350,00 μ2). 

Πέραν αυτής επιβάλλεται η διάσπαση του όγκου των 
κτιρίων. 

Επίσης επιβάλλεται η διάσπαση του όγκου των κτιρίων 
για τη μεγαλύτερη δυνατή προσαρμογή τους στο υφιστά¬ 
μενο ανάγλυφο του εδάφους και την εξασφάλιση περισ¬ 
σοτέρων κατά το δυνατόν οπτικών φυγών προς τη θά¬ 
λασσα. 

θ. Στα παραπάνω οικόπεδα επιτρέπεται μερική εκ¬ 
σκαφή ή επίχωση του εδάφους μόνο κατά το περίγραμμα 
του κτιρίου εφόσον αυτή κρίνεται απαραίτητη για την προ¬ 
σαρμογή του κτιρίου σ’ αυτό με την προϋπόθεση ότι σε 

κανένα σημείο η οριστική στάθμη του εδάφους δεν βρί¬ 
σκεται ψηλότερα ή χαμηλότερα από ένα μέτρο {1.00 μ.) 
από την φυσική στάθμη, μετά από έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

ι. Κάθε εργασία που αφορά στην ανέγερση μερική ή 
ολική κατεδάφιση ετοιμορρόπου, επισκευή, αποκατά¬ 
σταση, αναστήλωση, ανακστασκευή κτιρίων καθώς και 
όλα τα θέματα που αφορούν εργασίες στους κοινόχρη¬ 
στους χώρους και στη χρήση των οδών (διαμόρφωση πε¬ 
ζοδρόμων, χώροι στάθμευσης) εγκρίνονται από την ΕΠΑΕ. 

κ. Στο με στοιχεία α, β, γ, δ, τμήμα του Ο.Τ. 42 επιτρέ¬ 
πεται μόνο η ανακστασκευή του διατηρητέου κτιρίου που 
χαρακτηρίσθηκε με το από 27.7.1982 Π .Δ/γμα (Δ' 410) 
φερόμενο ως ιδιοκτησία «ΟΒΑΝΟΕ ΜΑΗΠΊΜΕ ΑΝϋ ΡΠΟ- 
ΡΕΗΤΥ 0Ο5Α» Αδελφών Λύρα σύμφωνα με την υπ' αριθμ. 
7909/1147/83 απόφαση του Πολεοδομικού Γραφείου 
του Δήμου Πειραιά και τις διατάξεις του από 28.4.1988 
Π.Δ/τος (Δ’ 317). 

Η αρχιτεκτονική μελέτη εγκρίνεται από την Ε.Π.Α.Ε. 
λ. Στα οικοδομικά τετράγωνα στα οποία υπάρχουν δια¬ 
τηρητέα κτίρια και εντός των οικοπέδων των διατηρητέων 
δεν επιτρέπεται καμιά προσθήκη κατ’ επέκταση ή καθ’ 
ύψος ή ανέγερση νέου κτιρίου. 


μ. Στο οικοδομικό τετράγωνο 41 καθορίζεται προς δυ- 
σμάς προκήπιο πλάτους 13 μέτρων. 

ν. Για τους λοιπούς όρους και περιορισμούς δόμησης 
εφαρμόζονται οι διατάξεις των από 5.9.1975 (Δ' 196) και 
27.7.1982 (Δ'410) Π.Δ/των. 


Αρθρο 4 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. ' 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος Διατάγματος. 

Αθήνα, 11 Μαρτίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΟΣΤΑΣ Λ ΑΛΙΩΤΗΣ 


ΥΦΥΠ. ΠΕΡΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΘΕΟΔΩΡΟΣ ΚΟΛΙΟΠΑΝΟΣ 

(ΠΕΡΙΟΧΗ ΒΟΤΚΑΑΑΚΙΑ) 

ΤΡΟΠΟΠΟΙΗΣΗ ΤΟΥ ΕΓΚ. ζχΚαΐΕΤ 
ΚΑΙ ΚΑΒΟΡΙΣΜΟΙ ΕΙΔΙΚΟΝ ΟΡΗΓ 
ΔΟΜΗΣΗΣ 

ΑΠ ΟΦΑΣΕ ΙΣ 

Αριθ. 6727 (3) 

Παράταση αναστολής έκδοσης οικοδομικών αδειών κλπ. 

στον ΟΤ 17, μεταξύ των οδών Αλ. Παπαδοπούλου - 

Κλειούς - Στρυμώνος και Ακρίτα της Άνω Πόλης Θεσ¬ 
σαλονίκης για έξη (6) μήνες ακόμη. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

- Του Π.Δ. 358/1986 (ΦΕΚ 158 Α’) και ειδικότερα τη 
διάταξη του άρθρου 2 (παρ. δ' περιπτ. Ββ) αυτού με την 
οποία ο Υπουργός Βόρειας Ελλάδας ασκεί την αρμοδιό¬ 
τητα του άρθρου 4 (παρ. 3) του Ν. 1577/1985 (ΦΕΚ 210 
Α') «Γενικός Οικοδομικός Κανονισμός». 

-Του Π.Δ. 92/1987 (ΦΕΚ 51 Α') για τον Οργανισμό του 
Υπουργείου Βόρειας Ελλάδας. 

- Του άρθρου 4 (παρ. 3) του Ν. 1577/1985 (ΦΕΚ 210 
Α') «Γενικός Οικοδομικός Κανονισμός». 

2. Την απόφαση Υ 704/19.8.88 (ΦΕΚ 575 Β') του Πρω¬ 
θυπουργού για τη μετονομασία του Υπουργείου Βόρειας 
Ελλάδας σε Υπουργείο Μακεδονίας - Θράκης. 

3. Το Π.Δ. της 12.3.1979 (ΦΕΚ 197/Δ72.4.79) «περί 
χαρακτηρισμού ως παραδοσικού οικισμού περιοχής της 
Άνω Πόλης Θεσσαλονίκης». 

4. Την απόφαση 7180/20.12.1994 (ΦΕΚ 1392/τ. Δ/ 
30.12.94 του Υπουργού Μακεδονίας - Θράκης για «εξά- 
μηνη αναστολή έκδοσης οικοδομικών αδειών και έναρξης 
εργασιών στο ΟΤ 17 μεταξύ των οδών Αλ. Παπαδοπούλου 
- Κλειούς - Στρυμώνος και Ακρίτα στην Άνω Πόλη Θεσσα¬ 
λονίκης. 

5. Την απόφαση 3661/30.6.95 (ΦΕΚ 517/τ.Δ/14.7.95) 
με την οποία παρετάθη για ένα (1) έτος ακόμη η ισχύς της 
προηγούμενης απόφασης. 

6. Την απόφαση 3530/12.7.1996 /ΦΕΚ 820/30.7.96 
του Υπουργού Μακεδονίας - Θράκης με την οποία παρε¬ 
τάθη για έξη (6) μήνες ακόμη η αναστολή έκδοσης οικοδο¬ 
μικών αδειών κλπ στο ΟΤ 17 βάσει της παρ. 3 του άρθρου 
4 του ΓΟΚ. 

7. Τηναπόφαση 59/25.1.96 του Δημοτικού Συμβουλίου 
του Δήμου Θεσσαλονίκης το οποίο εμμένει ομόφωνα στην 


απόφαση του 1140/95 με την οποία εγκρίνει την τροπο¬ 
ποίηση του ρυμοτομικού σχεδίου στο ΟΤ 17 της Άνω Πό¬ 
λης και τονίζει την ανάγκη αναστολής εκτέλεσης οικοδο¬ 
μικών εργασιών σ' αυτό το οικοδομικό τετράγωνο. 

8. Τον φάκελο για την τροποποίηση του ρυμοτομικού 
σχεδίου στη συμβολή των οδών Παπαδοπούλου, Ακρίτα 
και Κλειούς που διαβιβάστηκε με το έγγραφο 29/44686/ 
Π.Σ.Κ./2867/5.12.96 από την Δ/νση Πολεοδομίας Θεσ¬ 
σαλονίκης στη Δ/νση Πολιτισμού του Υπουργείου Μακε¬ 
δονίας - Θράκης. 

9. Το με αριθ. πρωτ. 539/19.2.1997 έγγραφο του Ορ¬ 
γανισμού Πολιτιστικής Πρωτεύουσας της Ευρώπης - Θεσ¬ 
σαλονίκη 97 με το οποίο ζητείται να εξαιρεθούν από την 
αναστολή οι επεμβάσεις του Οργανισμού, αποφασί¬ 
ζουμε: 

1, Παρατείνουμε για έξι (6) μήνες ακόμη την αναστολή 
έκδοσης οικοδομικών αδειών, κάθε εργασίας ανέγερσης 
νέων κτιρίων, κατεδάφισης, επισκευής, προσθήκης, αλ¬ 
λαγής εξωτερικής εμφάνισης υφισταμένων κτιριών και 
διαμόρφωσης των κοινοχρήστων χώρων στο Ο.Τ. 17 με¬ 
ταξύ των οδών Αλ. Παπαδοπούλου - Κλειούς - Στρυμώνος 
και Ακρίτα της Άνω Πόλης Θεσσαλονίκης προκειμένου να 
εξετασθεί η υποβληθείσα από το Δήμο Θεσσαλονίκης 
πρόταση τροποποίησης του ρυμοτομικού σχεδίου στην 
περιοχή αυτή. 

2. Από την αναστολή εξαιρούνται οι οικοδομικές άδειες 
των έργων του Τεχνικού Προγράμματος του Ο.Π.Π.Ε. 
«Θεσσαλονίκη 97» και γενικά οι επεμβάσεις του Οργανι¬ 
σμού στην περιοχή αυτή. 

Κάλυψη δαπάνης: Απο τις διατάξεις αυτής της απόφα¬ 
σης δεν προκαλείταιδαπάνη σε βάρος του κρατικού προϋ¬ 
πολογισμού ούτε του Προϋπολογισμού του Δήμου Θεσσα¬ 
λονίκης. 

Η ισχύς της απόφασης αυτής αρχίζει από τη δημοσίευσή 
της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 17 Μαρτίου 1997 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


